ཕྱི་ཉིན་སྐྱ་རེངས་ཤར་ཙམ་ནས་བུ་མོ་ཧེ་སྒྲིན་རི་ངོས་སུ་ཡན་པའི་ར་ཁྱུ་ལ་ལྟ་རུ་འགྲོ་བར་བྲེལ་བ་ལངས་ཤིང་།གསོམ་སྡོང་གི་ཁྲོད་ན་གར་དུ་རྩེན་པའི་བསིལ་འཇམ་གྱི་རླུང་སྒྲར་མཉན་པར་བརྩེ་བས་དེད་དེ།ཕེ་ཐིལ་གྱི་རྨོ་མོ་བསྡད་ཡོད་པའི་གངས་འདབས་དེར་རྐང་ལམ་བརྒལ་ནས་སྙེགས་སོང་།རྨོ་མོ་ལགས་ཀྱིས་ཀྱང་དགའ་སྤྲོའི་མིག་ཆུ་འཁྲིགས་བཞིན་བུ་མོ་ཧེ་སྒྲིན་གྱིས་མོ་ལ་དཔེ་ཆ་ཀློག་པའི་རེ་སྒུག་བྱས་ཡོད།བུ་མོ་ཧེ་སྒྲིན་འཛུམ་དམུལ་དམུལ་ངང་རྨོ་མོའི་མདུན་ནས་ཙོག་སྟེ་དཔེ་ཆ་བཀླགས།